《秋怀》
清代·魏裔介

秋云冉冉暮，庭草惜青光。雨气留空翠，鸦声落夕阳。

摊书鱼蠹老，岸帻酒杯香。亦有竹林意，何人是古狂。

作者简介：（1616—1686）初直隶柏乡人，字石生，号贞庵，又号昆林。顺治三年进士，散馆授工科给事中。康熙间官至吏部尚书，保和殿大学士，以党附鳌拜之嫌致仕。为言官时疏至百余上，敷陈剀切，多见施行。乾隆初追谥文毅。治理学，有《圣学知统录》、《知统翼录》、《希贤录》，另有《兼济堂集》等。